Port Lions

Port Lions (alutiiq: Masiqsirraq)University of Alaska, Alaska Native Place Names. Besøkt 28. august 2014.  er en by i Kodiak Island Borough, på øya Kodiak, i den amerikanske delstaten Alaska. Byen ligger i Settler Cove på nordvestsiden av øya, om lag 30 kilometer nordvest for Kodiak, og har  innbyggere, hvorav 63,2 prosent urinnbyggere (i 2000).National Oceanic and Atmospheric Administration,  Community Profiles for North Pacific Fisheries-Alaska. Utgitt i desember 2005. Side 214-216. Besøkt 28. august 2014. 

Byen ble grunnlagt i desember 1964 for å huse innbyggerne i Afgonak, som ble ødelagt av en tsunami som oppsto som følge av Langfredagsjordskjelvet i Alaska. Lions Club og den amerikanske regjeringen hjalp til med oppbyggingen av den nye byen.

Næringslivet i Port Lions består i hovedsak av fiske, prosessering av fisk og turisme. Inntil 1975 var der en hermetiseringsfabrikk, og frem til 1976 et sagbruk. Stanford-universitetet drifter en radiomottaker for å studere veldig lave frekvenser i Port Lions.

Nordøst for bebyggelsen ligger Port Lions lufthavn. Byen har ingen veiforbindelser ut, men det er fergeforbindelser til Homer, Ouzinkie på Spruce Island og Kodiak.Viking Travel.Alaska Ferry Vacations , Ferry Schedules. Besøkt 28. august 2014. 

Referanser

Eksterne lenker
 The Native Village of Port Lions

Kategori:Byer i Kodiak Island Borough
Kategori:Byer grunnlagt i 1964
Kategori:Byer i Alaska